Návrh komuniké

     Vláda Slovenskej republiky na svojom zasadnutí dňa ..................... prerokovala a schválila „Návrh na zriadenie Národného inštitútu športu“,  ktorý predložil na jej rokovanie minister školstva SR Milan Ftáčnik a uložila ministrovi školstva v spolupráci s ďalšími zainteresovanými subjektami zabezpečiť jeho realizáciu.

     Cieľom zriadenia Národného inštitútu športu ako koordinačného a servisno-metodického centra je skvalitnenie a zefektívnenie komplexnej starostlivosti orgánov štátnej správy zameranej na prípravu športovej reprezentácie vyplývajúcej z programových dokumentov vlády Slovenskej republiky  a ďalších úloh vyplývajúcich pre štátnu starostlivosť o šport, ako i vytvorenie optimálnych podmienok pre komplexné zabezpečenie vrcholového športu a športovej reprezentácie.